《赠故乡人》
宋代·陈藻

我家已破出他乡，如连如卓方阜昌。
岂料囊金随后散，一齐开铺鬻文章。
我今滨死祗如许，二友犹堪望轩翥。
从头借问向来谁，十室九人非旧主。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。